En tragisk episode forekom. Ben-Gurion var bange for, at enkelte grupperinger ville prøve at danne private hære. Dette var baggrunden for dannelsen af IDF den 28. maj 1948. Våbenmagten skulle under kontrol. Irgun havde samlet 900 frivillige og en mængde våben i Europa, som nu sejlede mod Israel i et skibe ved navn [[Altalena]]. Skibsnavnet var dæknavn til [[Ze'ev Jabotinsky]], som havde dannet Irgun og som formulerede Irguns ideologi.<ref>Bell side 19</ref> Ben-Gurion krævede, at våbnene skulle overleveres IDF, og at mændene skulle stille sig under IDF kommando. Irgun nægtede, og skibet gik til sidst på grund på stranden i det centrale Tel Aviv. Der udbrød kampe mellem styrker fra IDF og Irgun, og 15 mennesker blev dræbte. Altalena blev til sidst sænket af artilleriild. Den 28. juni 1948 blev alle Israels væbnede styrker afkrævede en lydighedsed til Israel, og Irgun ophørte med at eksistere.<ref name=Herzog75 />
Historie Tidligere_riger,_stater,_protektorater,_kolonier_og_lande